
         Raport de specialitate:	


privind aprobarea încetării dreptului de folosință gratuită acordat Parohiei ”Sfinții Împărați Constantin și Elena”, asupra spațiului din incinta Dispensarului nr. 15, în suprafață de 58,65 mp, situat în Municipiul Drobeta Turnu Severin, str. Petre Sergescu, nr. 3A, județul Mehedinți,  înscris în CF 61836 Drobeta Turnu Severin, având NC 61836- C1


	Prin referatul de aprobare nr. _____/2024, Primarul Municipiului Drobeta - Turnu Severin, d-ul Screciu Marius - Vasile propune adoptarea unui proiect de hotărâre de consiliu local pentru aprobarea încetării dreptului de folosință gratuită acordat Parohiei ”Sfinții Împărați Constantin și Elena”, asupra spațiului din incinta Dispensarului nr. 15, în suprafață de 58,65 mp, situat în Municipiul Drobeta Turnu Severin, str. Petre Sergescu, nr. 3A, județul Mehedinți,  înscris în CF 61836 DrobetaTurnu Severin, având NC 61836- C1

1. Necesitatea și oportunitatea proiectului
Proiectul de hotărâre este necesar și oportun prin prisma următoarelor considerente:
- spațiul din incinta Dispensarului nr. 15 din str. Petre Sergescu nr. 3A a fost transmis în folosință Parohiei ”Sfinții Împărați Constantin și Elena” conform HCL nr. 26/28.02.2006 pentru funcționarea unei capele ortodoxe în lipsa unui lăcaș de cult în zona de locuințe respectivă;
- faptul că nevoia enoriașilor din cartierul Cet Nord a fost satisfăcută prin edificarea Bisericii ”Sfinții Împărați Constantin și Elena” conform Procesului-verbal de recepție la terminarea lucrărilor nr. 39/18.04.2016, utilizarea spațiului locative nemaiavând justificare în raport cu scopul pentru care a fost dat în folosință;
- necesitatea utilizării eficiente de către Primăria Municipiului Drobeta Turnu Severin a spațiilor aflate în patrimonial acesteia;
 - dispozitiile art. 874 din Legea nr. 287/2009 privind Codul civil conform cărora ”(1) dreptul de folosință asupra bunurilor proprietate publică se acordă cu titlu gratuit, pe termen limitat, în favoarea instituțiilor de utilitate publică iar (2) în  lipsa unei dispoziții contrare în actul de constituire, titularul nu beneficiază de fructele civile ale bunului și (3) dispozițiile privind constituirea și încetarea dreptului de administrare (art. 869) se aplică în mod corespunzător”;
- dispozițiile art. 349, lit. (d) din OUG nr. 57/2019 privind Codul administrativ conform cărora ”hotărârea guvernului sau a consiliului județean, respectiv a consiliului general al Municipiului București sau a consiliului local al comunei, al orașului sau al municipiului, după caz, prin care se aprobă darea în folosință gratuită va cuprinde următoarele: durata pentru care se acordă folosința gratuită”;
- dispozițiile art. 350 din OUG nr. 57/2019 privind Codul administrativ conform cărora ”(1) autoritățile prevăzute la art. 287 au următoarele obligații: să verifice modul în care sunt respectate condițiile de folosință stabilite prin actul de dare în folosință gratuită și prin lege; să solicite încetarea folosinței gratuite și restituirea bunului atunci când interesul public legitim o impune, (2) titularul dreptului de folosință gratuită are următaorele obligații: să folosească bunul potrivit destinației în vederea căreia i-a fost acordată folosința gratuită; să prezinte, anual, autorităților prevăzute la art. 287, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare; să permită accesul autorităților prevăzute la art. 287 pentru efectuarea controlului asupra bunurilor; să nu modifice bunul în parte ori în integralitatea lui; iar la încetarea folosinței gratuite, să restituie bunul în starea în care l-a primit în afară de ceea ce a pierit sau s-a deteriorat din cauza vechimii, și liber de orice sarcini”;

        2. Analiza economico - financiară
          Administrarea și gestionarea terenului din str. Petre Sergescu, nr. 3A în conformitate cu dispozițiile OUG nr. 57/2019 privind Codul administrativ va conduce la crearea de venituri la bugetul local cu implicații directe asupra dezvoltării economico – sociale a municipiului.

3. Beneficiul pentru comunitate
Prin utilizarea spațiului despre care facem vorbire se are în vedere crearea de oportunități atât pentru demararea de noi investiții cât și pentru  crearea unui oraș cu un cadru arhitehtonic care să pună în valoare pitorescul acestuia.

4 Legalitatea 
· Susținerea proiectului din punct de vedere legal este fundamentată pe dispozițiile art. 874 din Legea nr. 287/2009 privind Codul civil, dispozițiile art. 349, lit. (d), art. 350, art. 84, art. 87, alin. 5, art. 129, alin.1, alin 2, lit. (c), art. 139, alin. 1, alin 3, lit. (g), art. 196, alin.1, lit. (a) precum și ale art. 287, alin. 1, lit. (b) din OUG nr. 57/03.07.2019 privind Codul administrativ.
 	In acest sens în conformitate cu dispozițiile art. 136, alin 8, lit. (b) din OUG nr. 57/03.07.2019 privind Codul administrativ a fost întocmit raportul de specialitate al Direcției Patrimoniu referitor la încetarea dreptului de folosință gratuită acordat Parohiei ”Sfinții Împărați Constantin și Elena”, asupra spațiului din incinta Dispensarului nr. 15, în suprafață de 58,65 mp, situat în Municipiul Drobeta Turnu Severin, str. Petre Sergescu, nr. 3A, județul Mehedinți,  înscris în CF 61836 Drobeta Turnu Severin, având NC 61836- C1, în baza dispozițiilor legale actuale precum și a stării de fapt existente.
 Proiectul de hotărâre cu întreaga documentație va fi supus spre dezbatere și aprobare în ședința ordinară a Consiliului Local al Municipiului Drobeta - Turnu Severin.

· Atașăm prezentului raport în fotocopie:
· - HCL nr. 26/28.02.2006 și actele subsecvente;
· - autorizația de construire nr. 516/13.08.2010;
· - procesul-verbal de recepție la terminarea lucrărilor nr. 39/18.04.2016;
· - extrasul de informare de carte funciară;
· - HCL nr. 97/31.05.2010;
· - planșa foto cu încadrarea în zonă a obiectivului.
·  





                 DIRECTOR,
      DIRECȚIA PATRIMONIU                                            ȘEF SERVICIU,
      
            RADU   LĂPĂDAT                                                     FELIX NUHAIU 

